Държавен вестник, бр. 77, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  77
Европейския парламент и на Съвета относно 
храните от животински произход (ОВ, L 242/2 
от 20.09.2011 г.).
(6) Учебните заведения, приемащи мляко 
и млечни продукти по Схема „Училищно 
мляко“, осигуряват условия за тяхното при­
емане, съхранение и раздаване в съответствие 
с изискванията на Регламент (ЕО) № 852/2004, 
като се спазват условията за съхранение, 
определени от производителя, в рамките на 
срока на трайност.
Чл. 11. (1) Млякото и млечните продукти 
се предоставят на децата и учениците чрез 
извършване на до 45 доставки в рамките на 
учебната година. Продуктите се раздават 
равномерно чрез извършване средно по две 
доставки на седмица, но не повече от 10 дос­
тавки на месец.
(2) Млякото и млечните продукти се предос­
тавят на децата и учениците в съответствие с 
изискванията за здравословно хранене, опреде­
лени с Наредба № 6 от 2011 г. за здравословно 
хранене на децата на възраст от 3 до 7 години 
в детски заведения, Наредба № 37 от 2009 г. за 
здравословно хранене на учениците и Наредба 
№ 9 от 16 септември 2011 г. за специфичните 
изисквания към безопасността и качеството 
на храните, предлагани в детските заведения, 
училищните столове и обектите за търговия 
на дребно на територията на училищата и 
на детските заведения, както и към храни, 
предлагани при организирани мероприятия 
за деца и ученици. Максимално допустимото 
количество е 0,25 литра млечен еквивалент 
на ден на дете, което не е повече от количе­
ствата мляко и млечни продукти, посочени 
в приложение № 4.
(3) Раздаването на мляко и млечни проду­
кти, доставени в неиндивидуална опаковка, 
трябва да става при подходящи условия чрез 
разливане на индивидуалната порция на всяко 
дете в подходящи съдове за еднократна или 
многократна употреба в зависимост от вида 
и условията на обекта за раздаване на храна.
(4) Раздаваните мляко и млечни продукти 
не се използват за приготвяне на други ястия 
с добавена сол и растителна мазнина и не се 
включват в състава на топлинно обработени 
продукти.
Чл. 12. (1) Децата и учениците получават 
продукти по схемите само през учебните 
дни. Общият брой на учебните дни се обя­
вява официално за всяка учебна година от 
Министерството на образованието и науката.
(2) Децата и учениците не получават про­
дукти по схемите по време на отсъствие от 
учебните заведения или при пребиваването във 
ваканционни лагери и по време на ваканции.
(3) Учебните заведения, в които се прилагат 
схемите „Училищно мляко“ и/или „Училищен 
плод“, следва:
1. да поставят на добре видимо място око­
ло главния вход плакати, които отговарят на 
изискванията на приложение № 5;
2. да информират родителите за значени­
ето на предоставяните хранителни продукти 
при изграждането на навици за здравословно 
хранене на техните деца.
Г л а в а  ч е т в ъ р т а
РЕД ЗА ПРИЛАГАНЕ НА СХЕМИТЕ ЗА ПРЕ­
ДОСТАВЯНЕ НА ПЛОДОВЕ И ЗЕЛЕНЧУЦИ 
И НА МЛЯКО И МЛЕЧНИ ПРОДУКТИ В 
УЧЕБНИТЕ ЗАВЕДЕНИЯ
Раздел I
Одобряване на заявителите
Чл. 13. (1) Заявители по схемите „Училищен 
плод“ и „Училищно мляко“ могат да бъдат:
1. учебните заведения;
2. еднолични търговци, търговски друже­
ства и кооперации, които са поели задължение 
към едно или повече учебни заведения за 
доставка на плодове и зеленчуци по схемите, 
включително организации на производители 
на плодове и зеленчуци, признати съгласно 
чл. 43 от Закона за прилагане на Общата орга­
низация на пазарите на земеделски продукти 
на Европейския съюз;
3. общините – за учебните заведения, които 
се намират на тяхната територия.
(2) Учебните заведения могат да участват 
във всяка една от схемите по ал. 1 само чрез 
един заявител по ал. 1, т. 2 или 3.
Чл. 14. (1) Заявителите по схемите „Учи­
лищен плод“ и „Училищно мляко“ подават 
заявление за одобрение по образец, утвърден 
от изпълнителния директор на Държавен фонд 
„Земеделие“, в срок от 15 август до 20 сеп­
тември в областната дирекция на Държавен 
фонд „Земеделие“ по тяхното седалище.
(2) Заявителите по чл. 13, ал. 1, т. 1 по­
дават декларация по образец, утвърден от 
изпълнителния директор на Държавен фонд 
„Земеделие“, с която поемат писмено следните 
задължения:
1. да върнат всяка неправомерно изплатена 
помощ за съответните количества, ако се уста­
нови, че продуктите не са били разпределени 
на децата или че не са допустими за помощ 
от Съюза, в срок до 10 дни от получаване на 
уведомление от Държавен фонд „Земеделие“;
2. да водят отделна счетоводна отчетност 
за дейностите по прилагане на всяка една от 
схемите и да съхраняват всички документи, 
свързани с прилагането на схемите, за срок 
най-малко 3 години считано от годината, 
следваща тази на издаването им;
3. да използват помощта, предоставена 
за съпътстващи мерки по Схема „Училищен 
плод“, в съответствие с целите на схемата;